অগ্নিকান্ডে ক্ষতিগ্রস্থ দোকানগুলোর মধ্যে আহম্মদ আলীর বেকারির, মাসুদুর রহমানের কনফেকশনারি দোকান, সিজু মিয়ার কম্পিউটার ও ফটোকপি, আতাহারের কসমেটিক্স, শ্রী বিধানের ঔষুধের দোকান, আলী আজমের ব্যাগ হাউস, সোহেল রানার ক্লথ ষ্টোর ও আব্দুল মাজেদের ক্লোথ ষ্টরের যাবতীয় মালামাল পুড়ে ছাই হয়। স্থানীয় এলাকাবাসী ও দোকান মালিকদের কাছে আগুন লাগার কারণ জানতে চাইলে তারা অভিযোগ করে বলেন, মালিকের সাথে প্রতিপক্ষের জের থাকায় প্রতিপক্ষরা রাতের আধারে আগুন লাগিয়ে দিয়েছে। আমরা এর তদন্ত ও বিচার চাই। বাড়ির মালিক ফরিদ উদ্দিন বলেন, আমাদের এ জায়গা নিয়ে মামলা থাকায় প্রতিপক্ষরা ক্ষিপ্ত হয়ে শত্রুতামূলক ভাবে আগুন লাগিয়েছে। এতে আমার ঘরের আসবাবপত্র ও নগদ টাকা সহ প্রায় ১৫ লক্ষ টাকার ক্ষতিসাধন হয়েছে। সকালে উপজেলা পরিষদের চেয়ারম্যান মাওলানা আলমগীর হুসাইন, উপজেলা নির্বাহী কর্মকর্তা আলমগীর কবির ও ইউপি চেয়ারম্যান তোফায়েল আহম্মেদ সাবু ঘটনাস্থল পরিদর্শন করেন। শিবগঞ্জ সদর ইউনিয়ন পরিষদের চেয়ারম্যান তোফায়েল আহম্মেদের সাথে কথা বললে তিনি বলেন, ক্ষতিগ্রস্থদের নামের তালিকা ও ক্ষতির পরিমাণ ইউএনও’র কাছে প্রেরণ করেছি।